Alexanders lejlighed har en super beliggenhed i et fedt område af London, som vi havde glæde af at udforske. Alexander er en rigtig god og betænksom vært med et godt team, og de svarer lynhurtigt på ens spørgsmål.
Tingene passede med beskrivelserne. Lejligheden er lidt slidt og der er en del trafikstøj fra værelset mod gaden, men det er et naturligt vilkår, når beliggenheden er så central. Masser af restauranter og gå i byen steder tæt på - ekstremt tæt på.
Den lokale undergrund ligger på en lidt “kedelig” linje, men man kan skifte ved næste station eller tage en af de mange busser der er lige rundt om. Stoppesteder er stort set uden for døren.
Der er også tre supermarkeder inden for få hundrede meter, take aways og morgenmadssteder.
Vi kommer gerne igen 😄